b'\n_START_ARTICLE_\nMotnje zavesti\n_START_PARAGRAPH_\nMotnje zavesti so spremembe v zavesti, pri \xc4\x8demer je zavest definirana kot stanje, v katerem se \xc4\x8dlovek zaveda sebe in okolice. Motena je lahko stopnja zavesti (budnost) ali pa njena vsebina. Na podlagi tega lo\xc4\x8dimo kvantitativne in kvalitativne motnje zavesti. Med posameznimi motnjami ni vedno mo\xc5\xbeno za\xc4\x8drtati ostre meje. Motnje zavesti so najpogostej\xc5\xa1a nujna stanja v nevrologiji, nezavest pa je eno najnujnej\xc5\xa1ih stanj v medicini in je obi\xc4\x8dajno izraz hude bolezni.'